Bridget Phillipson

Polaiteoir Briotanach is ea Bridget Maeve Phillipson (a rugadh ar an 19 Nollaig 1983). Tá sí ina Státrúnaí Oideachais agus ina hAire Ban agus Comhionannais ó bhí mí Iúil 2024 ann. Ina ball de Pháirtí an Lucht Oibre, tá sí ina Feisire Parlaiminte (FP) do Houghton agus Sunderland Theas ó 2010 i leith. 

I nGateshead a rugadh í agus d'fhreastail Phillipson ar St Robert of Newminster Catholic School. Rinne sí staidéar in Ollscoil Oxford sular oibrigh sí sa rialtas áitiúil agus ansin mar bhainisteoir ag Wearside Women in Need. Chuaigh Phillipson isteach i bPáirtí an Lucht Oibre in aois a cúig bliana déag, agus toghadh í ina comhchathaoirleach ar an Oxford University Labour Club sa bhliain 2003. Toghadh chuig Teach na dTeachtaí í in olltoghchán 2010 mar FP do Houghton agus Sunderland Theas. Atoghadh í in olltoghchán 2015 agus chuaigh sí i mbun feachtais chun fanacht san Aontas Eorpach (AE) i Reifreann na Breatimeachta 2016. Toghadh í in olltoghcháin 2017 agus 2019 araon.

Thacaigh Phillipson le feachtas rathúil Keir Starmer i dtoghchán ceannaireachta an Lucht Oibre sa bhliain 2020, agus ina dhiaidh sin chuaigh sí isteach sa scáth-chomh-aireacht mar Phríomh-Rúnaí ar an Státchiste. In atheagrú Scáth-Chomh-Aireachta na Breataine i Samhain 2021, tugadh ardú céime di mar Scáth-Rúnaí Oideachais. Tar éis bhua Pháirtí an Lucht Oibre in olltoghchán 2024, ceapadh Phillipson ina Státrúnaí Oideachais agus ina Aire Ban agus Comhionannais i gcomh-aireacht Starmer.

 Luathshaol agus oideachas 
Rugadh Bridget Phillipson  ar 19 Nollaig 1983 i Gateshead .  Is í Clare Phillipson a máthair, a bhunaigh Wearside Women in Need, carthanas atá lonnaithe i Sunderland a sholáthraíonn tearmann do mhná atá buailte ag foréigean baile .      D’fhás sí aníos i limistéar díothacha de Washington, i dteach comhairle gan aon téamh thuas staighre. 
Tagairtí
Catagóir:Daoine a rugadh i 1983
Catagóir:Daoine beo
Catagóir:Feisirí baineanna de Pharlaimint na Ríochta Aontaithe do thoghcheantair Shasana
Catagóir:Baill de Ríchomhairle na Ríochta Aontaithe